CELEX: 32020D2137
Language: lt
Date: 1607990400000
Title: Tarybos sprendimas (ES) 2020/2137 2020 m. gruodžio 15 d. dėl pozicijos, kurios Europos Sąjungos vardu turi būti laikomasi CARIFORUM valstybių ir Europos bendrijos bei jos valstybių narių ekonominės partnerystės susitarimu įsteigtame CARIFORUM ir ES prekybos ir vystymosi komitete, kiek tai susiję su Specialiojo paslaugų komiteto įsteigimu

2020 12 18   
               
               
                  LT
               
               
                  Europos Sąjungos oficialusis leidinys
               
               
                  L 430/15
               
            
         TARYBOS SPRENDIMAS (ES) 2020/2137
         2020 m. gruodžio 15 d.
         dėl pozicijos, kurios Europos Sąjungos vardu turi būti laikomasi CARIFORUM valstybių ir Europos bendrijos bei jos valstybių narių ekonominės partnerystės susitarimu įsteigtame CARIFORUM ir ES prekybos ir vystymosi komitete, kiek tai susiję su Specialiojo paslaugų komiteto įsteigimu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     CARIFORUM valstybių ir Europos bendrijos bei jos valstybių narių ekonominės partnerystės susitarimas (1) (toliau – Susitarimas) buvo pasirašytas 2008 m. spalio 15 d. ir yra laikinai taikomas nuo 2008 m. gruodžio 29 d.;
                  
               
                     (2)
                  
                  
                     pagal Susitarimo 230 straipsnio 4 dalį CARIFORUM ir ES prekybos ir vystymosi komitetas gali įsteigti ir stebėti bet kokius specialius komitetus jo kompetencijoje esantiems klausimams spręsti;
                  
               
                     (3)
                  
                  
                     CARIFORUM ir ES prekybos ir vystymosi komitetas, siekdamas veiksmingiau spręsti visus su prekyba paslaugomis susijusius Susitarimo klausimus, ketina priimti sprendimą, kuriuo įsteigiamas Specialusis paslaugų komitetas;
                  
               
                     (4)
                  
                  
                     tikslinga nustatyti poziciją, kurios Sąjungos vardu turi būti laikomasi CARIFORUM ir ES prekybos ir vystymosi komitete, nes sprendimas, kuriuo įsteigiamas Specialusis paslaugų komitetas, turės teisinį poveikį;
                  
               
                     (5)
                  
                  
                     todėl Sąjungos pozicija CARIFORUM ir ES prekybos ir vystymosi komitete, kiek tai susiję su Specialiojo paslaugų komiteto įsteigimu, turėtų būti grindžiama CARIFORUM ir ES prekybos ir vystymosi komiteto sprendimo projektu,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Pozicija, kurios Sąjungos vardu turi būti laikomasi CARIFORUM valstybių ir Europos bendrijos bei jos valstybių narių ekonominės partnerystės susitarimu įsteigtame CARIFORUM ir ES prekybos ir vystymosi komitete, kiek tai susiję su Specialiojo paslaugų komiteto įsteigimu, grindžiama CARIFORUM ir ES prekybos ir vystymosi komiteto sprendimo projektu (2).
            
            
               2.   Dėl neesminių CARIFORUM ir ES prekybos ir vystymosi komiteto sprendimo projekto pakeitimų Sąjungos atstovai CARIFORUM ir ES prekybos ir vystymosi komitete gali susitarti be papildomo Tarybos sprendimo.
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. gruodžio 15 d.
            
               
                  Tarybos vardu
               
               
                  Pirmininkas
               
               J. KLOECKNER
            
         
         
            (1)  OL L 289, 2008 10 30, p. 3.
         
            (2)  Žr. dokumentą ST 13287/20 (http://register.consilium.europa.eu).